2. ลักษณะการประกอบธุรกิจ

(2.1) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท บริการเชื้อเพลิงการบินกรุงเทพ จำกัด (มหาชน) ปัจจุบันมีทุนจดทะเบียน 509.998
ล้านบาท และเรียกชำระแล้ว 509.997 ล้านบาท โดยบริษัทก่อตั้งขึ้นเมื่อวันที่ 30 ธันวาคม 2526
ด้วยทุนจดทะเบียน 80 ล้านบาท
โดยคณะรัฐมนตรีอนุมัติให้ดำเนินการตามความเห็นและมติสำนักงานคณะกรรมการพัฒนาการเศรษฐกิจและสังคมแห่งชาติในการจัดตั้งโครงการเติมน้ำมันอากาศยาน
ปัจจุบัน บริษัทเป็นบริษัทเดียวที่ได้รับสิทธิจากรัฐบาลไทยในการดำเนินธุรกิจจัดเก็บ
และให้บริการเติมน้ำมันเชื้อเพลิงแก่อากาศยานทุกประเภทและทุกเที่ยวบิน ณ
ท่าอากาศยานดอนเมือง โดยบริษัทให้บริการเชื้อเพลิงการบินอย่างครบวงจรทั้ง 3 ระบบ คือ
ระบบคลังน้ำมันอากาศยานระบบส่งน้ำมันอากาศยานผ่านท่อฯ และระบบเติมน้ำมันอากาศยาน
โดยมีลูกค้าหรือผู้ว่าจ้างเติมน้ำมัน คือ บริษัทผู้ค้าน้ำมันต่างๆ ที่ขายน้ำมันอากาศยานให้แก่สายการบิน
โดยบริษัทมีการให้บริการเติมน้ำมันอากาศยาน 2 ประเภท คือ
น้ำมันอากาศยานสำหรับเครื่องบินไอพ่น (JET A-1) และน้ำมันอากาศยานสำหรับเครื่องบินลูกสูบ
(AVGAS)

เมื่อวันที่ 28 กันยายน 2549
ได้มีการย้ายท่าอากาศยานนานาชาติของไทยจากท่าอากาศยานดอนเมืองไปยังท่าอากาศยานสุวรรณภูมิ
โดยบริษัทและบริษัทย่อยได้ให้บริการเชื้อเพลิงการบินอย่างครบวงจรทั้ง 3
ระบบเช่นเดียวกับที่ท่าอากาศยานดอนเมือง อย่างไรก็ตาม ตั้งแต่วันที่ 25 มีนาคม 2550
ได้มีการเปิดใช้ท่าอากาศยานดอนเมืองควบคู่กับท่าอากาศยานสุวรรณภูมิ
โดยมีเที่ยวบินภายในประเทศบางส่วนได้ย้ายกลับมาใช้ท่าอากาศยานดอนเมือง

นอกจากนี้
บริษัทได้ให้บริการเติมน้ำมันอากาศยานสำหรับเครื่องบินไอพ่นให้แก่สายการบินบางกอกแอร์เวย์ ณ
ท่าอากาศยานภูมิภาค 2 แห่ง คือ ท่าอากาศยานสมุย จังหวัดสุราษฎร์ธานี และท่าอากาศยานสุโขทัย
โดยบริษัทได้รับสัญญาอนุญาตให้ดำเนินการให้บริการเติมน้ำมันอากาศยานจากบริษัท การบินกรุงเทพ
จำกัด โดยระยะเวลาการให้ดำเนินการ 12 ปี เริ่มตั้งแต่ปี 2543 ถึง 2554
และเมื่อครบอายุสัญญาแล้ว อาจทำการขยายระยะเวลาของสัญญาต่อไปได้อีกครั้งละ 5 ปี

บริษัทมีการประกอบธุรกิจผ่านบริษัทย่อย และบริษัทที่เกี่ยวข้องดังนี้

1.  บริษัท ไทยเชื้อเพลิงการบิน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 27 พฤศจิกายน 2539 โดย ณ 31 ธันวาคม 2551
มีทุนจดทะเบียนและเรียกชำระแล้ว 530 ล้านบาท และปัจจุบันโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตราร้อยละ 90 และ บริษัท ท่าอากาศยานไทย จำกัด (มหาชน)
(ทอท.) ซึ่งถือหุ้นในอัตราร้อยละ 10

บริษัท ไทยเชื้อเพลิงการบิน จำกัด ประกอบธุรกิจให้บริการเชื้อเพลิงอากาศยานเช่นเดียวกับบริษัท
และเป็นผู้ได้รับสัมปทานในการดำเนินการให้บริการระบบส่งน้ำมันอากาศยานผ่านท่อฯ
ในบริเวณท่าอากาศยานสุวรรณภูมิจาก ทอท. เป็นระยะเวลา 30 ปี
โดยอายุสัมปทานจะเริ่มนับตั้งแต่วันแรกที่ท่าอากาศยานสุวรรณภูมิเริ่มเปิดให้บริการ

ทั้งนี้
เพื่อเป็นการตอบแทนการได้รับสัมปทานในการดำเนินการให้บริการระบบส่งน้ำมันอากาศยานผ่านท่อฯ
ณ ท่าอากาศยานสุวรณภูมิ ในสัญญาผู้ถือหุ้นของ บริษัท ไทยเชื้อเพลิงการบิน จำกัด
จึงได้กำหนดให้มีการโอนหุ้นให้ ทอท. ในอัตราร้อยละ 10 ของจำนวนหุ้นทั้งหมด ภายใน 15
วันนับแต่วันที่จดทะเบียนจัดตั้งบริษัท โดย ทอท. ไม่ต้องชำระค่าหุ้นใดๆ ทั้งสิ้น
และสิทธิในหุ้นดังกล่าวถือเป็นกรรมสิทธิ์ที่สมบูรณ์ของ ทอท. และการชำระมูลค่าหุ้นในครั้งต่อไป
รวมทั้งการเพิ่มทุนใดๆ ในส่วนของ ทอท. บริษัทจะต้องรับภาระชำระเงินให้ในนามของ ทอท.
โดยหุ้นและค่าหุ้นที่ชำระแล้วในส่วนดังกล่าวจะตกเป็นสิทธิของ ทอท.

สำหรับผลประโยชน์ตอบแทนให้แก่ ทอท. ในการอนุญาตให้บริษัท ไทยเชื้อเพลิงการบิน จำกัด
เข้าดำเนินการให้บริการระบบส่งน้ำมันอากาศยานผ่านท่อฯ ณ ท่าอากาศยานสุวรรณภูมิ คือ
อัตราร้อยละ 2 ของยอดรายได้ของบริษัทก่อนหักค่าใช้จ่ายใดๆ นับตั้งแต่ปีที่เริ่มเปิดให้บริการ
โดยคำนวณเป็นรายปี แต่ทั้งนี้ ผลประโยชน์ตอบแทนโดยรวมจะต้องไม่ต่ำกว่าที่ ทอท.
ได้รับจากบริษัทเพื่อเป็นผลประโยชน์ตอบแทนจากการที่ให้เช่าระบบท่อส่งเชื้อเพลิงอากาศยานเพื่อดำเนินการให้บริการเติมเชื้อเพลิงอากาศยานภายในท่าอากาศยานดอนเมือง
ทั้งนี้ การคำนวณเงินผลประโยชน์ตอบแทนให้เป็นไปตามหลักการบัญชีที่เป็นมาตรฐานสากล
และเป็นหลักการที่คู่สัญญาทั้งสองฝ่ายยอมรับ
โดยผลตอบแทนดังกล่าวนี้เป็นรูปแบบผลตอบแทนโดยปกติที่เสนอให้แก่ ทอท.
ในฐานะเป็นคู่สัญญาผู้ให้อนุญาต โดยมิใช่ในฐานะผู้ถือหุ้นของบริษัท ไทยเชื้อเพลิงการบิน จำกัด

2.  บริษัท เจพี-วัน แอสเซ็ท จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 23 มีนาคม 2547 โดย ณ 31 ธันวาคม 2551
มีทุนจดทะเบียน และทุนชำระแล้วจำนวน 600 ล้านบาท และปัจจุบันโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตรา ร้อยละ 92.5 และ บมจ.กรุงเทพประกันภัย
ถือหุ้นในอัตราร้อยละ 7.5 โดยกาณลงทุนในโครงการนี้ของบริษัท
เป็นการขยายขอบเขตการดำเนินธุรกิจ
ให้ครอบคลุมถึงการขนส่งน้ำมันอากาศยานมายังคลังน้ำมันของบริษัทที่ท่าอากาศยานสุวรรณภูมิ
เป็นการขยายฐานรายได้เพิ่มขึ้นจากเดิม
อีกทั้งมีผลเป็นการส่งเสริมความได้เปรียบเชิงกลยุทธ์ทางการตลาดในลักษณะการให้บริการครบวงจร
(One Stop Service) ซึ่งคู่แข่งไม่มีความพร้อมที่จะทำได้เช่นบริษัท

บริษัท เจพี-วัน แอสเซ็ท จำกัด
ประกอบธุรกิจขนส่งน้ำมันเชื้อเพลิงทางระบบท่อส่งน้ำมันใต้พื้นดินจากมักกะสันไปยังท่าอากาศยานสุวรรณภูมิ
โดยการวางท่อฝังใต้ดินขนานกับทางรถไฟเข้าสู่คลังน้ำมันของบริษัทที่ท่าอากาศยานสุวรรณภูมิ

3.  บริษัท บริการน้ำมันอากาศยาน จำกัด

ถือเป็นบริษัทย่อย ซึ่งก่อตั้งขึ้นเมื่อวันที่ 11 มิถุนายน 2529 โดย ณ 31 ธันวาคม 2551
มีทุนจดทะเบียนและทุนชำระแล้วจำนวน 120,000 บาท และโครงสร้างผู้ถือหุ้นรายใหญ่
ประกอบด้วย บริษัทซึ่งถือหุ้นในอัตราร้อยละ 83.33 และบมจ.ปตท. ซึ่งถือหุ้นในอัตราร้อยละ
16.67

บริษัท บริการน้ำมันอากาศยาน จำกัด ประกอบธุรกิจเติมน้ำมันให้แก่อากาศยาน (Intoplane)
ซึ่งเป็นการรับเหมาเฉพาะแรงงาน
โดยเริ่มแรกจะเป็นการรับจ้างบริษัทเติมน้ำมันเชื้อเพลิงให้แก่สายการบิน ต่อมา
ภายหลังบริษัทมีนโยบายดำเนินงานด้านเติมน้ำมันเอง บริษัท บริการน้ำมันอากาศยาน จำกัด
จึงไม่มีการประกอบกิจการใดๆ ตั้งแต่ปี 2536 จนถึงเดือนกันยายน 2544 ทั้งนี้ ตั้งแต่เดือนตุลาคม
2544 ได้เริ่มดำเนินการรับจ้างบริษัท ให้บริการเติมน้ำมันอากาศยาน ณ ท่าอากาศยานสมุย
และท่าอากาศยานสุโขทัย

4.  บริษัท ขนส่งน้ำมันทางท่อ จำกัด

เป็นบริษัทที่เกี่ยวข้อง ซึ่งก่อตั้งขึ้นเมื่อวันที่ 22 กรกฎาคม 2534
ตามมติคณะรัฐมนตรีตามข้อเสนอของคณะกรรมการนโยบายพลังงานแห่งชาติ
เพื่อประกอบกิจการด้านการเก็บรักษา
และดำเนินการขนส่งน้ำมันเชื้อเพลิงทางระบบท่อส่งน้ำมันใต้พื้นดินซึ่งสร้างขนานกับทางรถไฟ
มีระยะทางรวม 69 กิโลเมตรจากโรงกลั่นน้ำมันบางจากผ่าน คลังน้ำมันเชลล์
และเชฟรอนที่ช่องนนทรี ไปยังคลังน้ำมันของบริษัทที่ท่าอากาศยานดอนเมือง
และไปสิ้นสุดที่คลังน้ำมันของบริษัท ขนส่งน้ำมันทางท่อ จำกัด ที่อำเภอบางปะอิน
จังหวัดพระนครศรีอยุธยา ซึ่งเป็นศูนย์รวมการรับและจ่ายน้ำมันเพื่อกระจายสู่ภูมิภาคต่างๆ
ของประเทศไทย โดยวัตถุประสงค์หลักในการจัดตั้งบริษัท คือ
เพื่อลดผลกระทบจากมลภาวะที่มีต่อสิ่งแวดล้อมและการจราจรติดขัดในเขตกรุงเทพมหานคร
อันเนื่องมาจาการขนส่งน้ำมันจากการขนส่งอื่นๆ เช่น รถบรรทุก และรถไฟ
ปัจจุบันบริษัทมีทุนจดทะเบียนและทุนชำระแล้วจำนวน 1,592 ล้านบาท
และโครงสร้างผู้ถือหุ้นรายใหญ่ ประกอบด้วย

  ---- ----------------------------------------- ------------------------
                                                 ถือหุ้นในอัตราร้อยละ

       ธนาคารไทยพาณิชย์ จำกัด (มหาชน)               16.75

       บริษัท บริการเชื้อเพลิงการบินกรุงเทพ จำกัด (มหาชน) 16.67

       ธนาคารกสิกรไทย จำกัด (มหาชน)                15.59

       บริษัท บางจากปิโตรเลียม จำกัด (มหาชน)          11.41

       บริษัท ทุนลดาวัลย์ จำกัด                        8.35

       บริษัท การบินไทย จำกัด (มหาชน)                8.35
  ---- ----------------------------------------- ------------------------

ตารางแสดงโครงสร้างกลุ่มบริษัท

ณ 31 ธันวาคม 2551

+---+------------------------------+--------+--------+-----------------+
|   | ชื่อบริษัท                       | ร้อยละ  | ความ   | ลักษณะ           |
|   |                              |        |        |                 |
|   |                              | ของ    | สัมพันธ์  | การประกอบธุรกิจ   |
|   |                              |        |        |                 |
|   |                              | ก      |        |                 |
|   |                              | ารถือหุ้น |        |                 |
+---+------------------------------+--------+--------+-----------------+
| 1 | บริษัท ไทยเชื้อเพลิงการบิน จำกัด    | 90.00  | บ      | บริการ           |
| . |                              |        | ริษัทย่อย | เชื้อเพลิงอากาศยาน |
|   | (Thai Aviation Refuelling    |        |        |                 |
|   | Company Limited)             |        |        |                 |
+---+------------------------------+--------+--------+-----------------+
| 2 | บริษัท เจพี-วัน แอสเซ็ท จำกัด      | 92.50  | บ      | ขนส่งน้ำมันทางท่อ   |
| . |                              |        | ริษัทย่อย |                 |
|   | (JP-One Asset Company        |        |        |                 |
|   | Limited)                     |        |        |                 |
+---+------------------------------+--------+--------+-----------------+
| 3 | บริษัท บริการน้ำมันอากาศยาน จำกัด  | 83.33  | บ      | เติมน้ำมันเชื้อเพลิง  |
| . |                              |        | ริษัทย่อย |                 |
|   | (Intoplane Service Company   |        |        | ให้แก่อากาศยาน    |
|   | Limited)                     |        |        |                 |
+---+------------------------------+--------+--------+-----------------+
| 4 | บริษัท ขนส่งน้ำมันทางท่อ จำกัด      | 16.67  | บริษัท   | ขนส่งน้ำมันทางท่อ   |
| . |                              |        |        |                 |
|   | (Fuel Pipeline               |        | ที่เ     |                 |
|   | Transportation Limited)      |        | กี่ยวข้อง |                 |
+---+------------------------------+--------+--------+-----------------+

นโยบายการแบ่งการดำเนินงานของบริษัทในกลุ่ม

สำหรับธุรกิจบริการเชื้อเพลิงอากาศยาน
ปัจจุบันมีนโยบายแบ่งการดำเนินธุรกิจภายในกลุ่มบริษัทอย่าง
ชัดเจน กล่าวคือ บริษัท บริการเชื้อเพลิงการบินกรุงเทพ จำกัด (มหาชน)
จะดำเนินธุรกิจให้บริการเชื้อเพลิงการบินครบวงจรทั้งระบบส่งน้ำมันอากาศยานผ่านท่อฯ
ระบบคลังน้ำมันอากาศยาน และระบบเติมน้ำมันอากาศยาน
ภายในท่าอากาศยานดอนเมืองแต่เพียงผู้เดียว รวมถึงเป็นผู้ให้บริการในท่าอากาศยานภูมิภาคด้วย
และสำหรับท่าอากาศยานสุวรรณภูมิ บริษัทเป็นผู้ดำเนินการให้บริการระบบคลังน้ำมันอากาศยาน
และระบบเติมน้ำมันอากาศยาน ในขณะที่บริษัท ไทยเชื้อเพลิงการบิน จำกัด
จะเป็นผู้ให้บริการเฉพาะระบบส่งน้ำมันอากาศยานผ่านท่อฯ ภายในท่าอากาศยานสุวรรณภูมิ

สำหรับธุรกิจขนส่งน้ำมันทางท่อ บริษัท ขนส่งน้ำมันทางท่อ จำกัด เป็นบริษัทในกลุ่มที่ดำเนินธุรกิจนี้
ทั้งนี้ สำหรับ บริษัท เจพี-วัน แอสเซ็ท จำกัด ซึ่งเป็นบริษัทย่อยของบริษัทนั้น
จะลงทุนเฉพาะในโครงการวางท่อส่งน้ำมันเส้นทางมักกะสันไปยังท่าอากาศยานสุวรรณภูมิเท่านั้น

ส่วนบริษัท บริการน้ำมันอากาศยาน จำกัด
ดำเนินธุรกิจเติมน้ำมันเชื้อเพลิงให้แก่อากาศยานโดยรับจ้างบริษัทให้บริการเติมน้ำมันอากาศยาน ณ
ท่าอากาศยานสมุย และท่าอากาศยานสุโขทัย ซึ่งตามนโยบายในปัจจุบัน บริษัท
บริการน้ำมันอากาศยาน จำกัด
จะให้บริการเติมน้ำมันเชื้อเพลิงอากาศยานเฉพาะที่ท่าอากาศยานภูมิภาคเท่านั้น

ทั้งนี้
นโยบายของกลุ่มบริษัทอาจมีการปรับเปลี่ยนไปตามปัจจัยทางด้านสภาวะเศรษฐกิจการเมืองและสภาวะการแข่งขันทางธุรกิจ
อย่างไรก็ตาม นโยบายการดำเนินธุรกิจใดๆ ของแต่ละบริษัทในกลุ่มจะเป็นไปเพื่อให้
เอื้อประโยชน์สูงสุดในการดำเนินธุรกิจของทั้งกลุ่มบริษัท

(2.2) สัดส่วนรายได้จากแต่ละกลุ่มธุรกิจ

ปี 2549 บริษัทมีรายได้รวมทั้งสิ้นจำนวน 1,532.59 ล้านบาท เพิ่มขึ้น 312.10 ล้านบาท
คิดเป็นอัตราการเพิ่มขึ้นร้อยละ 25.6 จากปีที่ผ่านมา
สาเหตุหลักมาจากปริมาณน้ำมันที่ให้บริการรวมเพิ่มขึ้นร้อยละ 4.92
ซึ่งปริมาณน้ำมันที่บริษัทให้บริการเติมน้ำมันนั้นมีอัตราการเพิ่มขึ้นร้อยละ 2.43 จากปีที่ผ่านมา
จึงส่งผลให้รายได้ค่าบริการของบริษัทเพิ่มขึ้นในอัตราร้อยละ 24.7 จากปี 2548
ประกอบกับการเปิดใช้อย่างเป็นทางการของท่าอากาศยานสุวรรณภูมิตั้งแต่วันที่ 28 กันยายน 2549
ซึ่งบริษัทมีส่วนแบ่งการตลาดสำหรับการให้บริการเติมน้ำมันอากาศยานสูงถึงร้อยละ 90
และการเพิ่มขึ้นของรายได้อื่นๆ ของบริษัท จาก 37.18 ล้านบาทในปี 2548 เป็น 81.14
ล้านบาทในปี 2549 ซึ่งส่วนใหญ่ประกอบด้วยรายได้ที่มาจากบริษัทย่อย อาทิเช่น
กำไรจากอัตราแลกเปลี่ยนที่ยังไม่เกิดขึ้นจริงและรายได้ค่าธรรมเนียมการค้ำประกันในอัตราร้อยละ
1 ต่อปีของยอดสินเชื่อค้างชำระของ บริษัท ไทยเชื้อเพลิงการบิน จำกัด (TARCO) จำนวน 36.8
และ 10.9 ล้านบาท ตามลำดับ รายได้ดอกเบี้ยรับของบริษัท จำนวน 12.70 ล้านบาท
กำไรจากอัตราแลกเปลี่ยนที่ยังไม่เกิดขึ้นจริงของ บริษัท เจพี-วัน แอสเซ็ท จำกัด (JP-One)
จำนวน 0.24 ล้านบาท ฯลฯ

ปี 2550 บริษัทมีรายได้รวมทั้งสิ้นจำนวน 2,258.09 ล้านบาท เพิ่มขึ้น 725.50 ล้านบาท
คิดเป็นอัตราการเพิ่มขึ้นร้อยละ 47.3 จากปีที่ผ่านมา
สาเหตุหลักมาจากปริมาณน้ำมันที่ให้บริการรวมเพิ่มขึ้นร้อยละ 7.4
ส่งผลให้รายได้ค่าบริการของบริษัทเพิ่มขึ้นในอัตราร้อยละ 53.8 จากปี 2549
(โดยปริมาณน้ำมันที่บริษัทให้บริการเติมน้ำมันนั้นใกล้เคียงกับปีที่ผ่านมาที่ 4,161.0 ล้านลิตร)
สำหรับรายได้จากการให้เช่าทรัพย์สินของบริษัทมีจำนวนทั้งสิ้น 20.2 ล้านบาท
ลดลงจากปีที่ผ่านมาร้อยละ 33.5
โดยมีสาเหตุหลักมาจากรายได้ค่าเช่าระบบขนส่งน้ำมันทางท่อของบริษัท ขนส่งน้ำมันทางท่อ จำกัด
(FPT) ลดลงอย่างเป็นสาระสำคัญ แม้ว่าจะได้รับรายได้ค่าเช่าดังกล่าวข้างต้นจาก JP-One
มาชดเชยบ้าง แต่ก็ยังอยู่ในระดับที่ต่ำกว่าเมื่อเทียบกับรายได้ของปีที่ผ่านมา
และสำหรับรายได้อื่นของบริษัทมีจำนวนรวมทั้งสิ้น 51.7 ล้านบาท ลดลงจากปีที่ผ่านมาร้อยละ 36.3
ซึ่งส่วนใหญ่ประกอบด้วยรายได้จากการจ่ายชำระคืนต้นเงินกู้ตามตารางการชำระหนี้และการชำระเงินต้นก่อนกำหนดจาก
FPT เป็นจำนวน 12.2 ล้านบาท รายได้ดอกเบี้ยรับและส่วนลดรับจากตั๋วเงินคลังจำนวน 17.2
ล้านบาท รายได้ค่าธรรมเนียมการค้ำประกันจาก TARCO และ JP-One ในอัตราร้อยละ 1
ต่อปีของยอดสินเชื่อค้างชำระจำนวน 12.1 ล้านบาท
กำไรจากอัตราแลกเปลี่ยนที่ยังไม่เกิดขึ้นจริงของกลุ่มบริษัท จำนวน 14.6 ล้านบาท ฯลฯ

ปี 2551 บริษัทมีรายได้รวมทั้งสิ้นจำนวน 2,127.0 ล้านบาท ลดลง 131.1 ล้านบาท
คิดเป็นอัตราการลดลงร้อยละ 5.8 จากปีที่ผ่านมา
สาเหตุหลักมาจากปริมาณน้ำมันที่ให้บริการรวมลดลงร้อยละ 6.0
ส่งผลให้รายได้ค่าบริการของบริษัทลดลงในอัตราร้อยละ 5.8 จากปี 2551
(โดยปริมาณน้ำมันที่บริษัทให้บริการในปี 2551 มีจำนวนทั้งสิ้น 4,313 ล้านลิตร)
เนื่องจากได้รับผลกระทบจากภาวะเศรษฐกิจโลกที่ซบเซาและปัญหาทางการเมืองในประเทศ
จากการเกิดเหตุการณ์ปิดสนามบินสุวรรณภูมิและสนามบินดอนเมืองในระหว่างวันที่ 25 พ.ย.-4
ธ.ค. 2551 เป็นเวลา 10 วัน สำหรับรายได้ค่าเช่ามีจำนวน 19.3 ล้านบาท ลดลง 0.9
ล้านบาท หรือร้อยละ 4.5 เมื่อเทียบกับปี 2550

สำหรับรายได้อื่นมีจำนวนรวมทั้งสิ้น 48.8 ล้านบาท ลดลงจากปีที่ผ่านมาจำนวน 2.9 ล้านบาท
หรือคิดเป็นร้อยละ 5.6 ซึ่งประกอบด้วยรายการสำคัญ ดังนี้
กำไรจากการขายที่ดินของบริษัทที่ลาดกระบัง เนื้อที่รวม 16 ไร่ 3 งาน 70 ตารางวา จำนวน
14.6 ล้านบาท รายได้อื่นๆ
จากการจ่ายชำระคืนต้นเงินกู้ตามตารางการชำระหนี้และการชำระเงินต้นก่อนกำหนดจาก FPT
เป็นจำนวน 19.7 ล้านบาท รายได้ดอกเบี้ยรับและส่วนลดรับจากตั๋วเงินคลังรวมจำนวน 19.7
ล้านบาท กำไรจากอัตราแลกเปลี่ยนที่ยังไม่เกิดขึ้นจริง (Unrealized FX. Gain) จำนวน 2.7
ล้านบาท ซึ่งเป็นรายการกำไรจากอัตราแลกเปลี่ยนที่ยังไม่เกิดขึ้นจริงของ TARCO จำนวน 2.5
ล้านบาท จากการทำสัญญา สวอปอัตราแลกเปลี่ยนและอัตราดอกเบี้ย (Cross Currency Swap)
สำหรับเงินกู้สกุลดอลลาร์สหรัฐ

โดยในปี 2551 ค่าเงินบาทเมื่อเทียบกับดอลลาร์สหรัฐแข็งค่าขึ้นจาก 34.6 บาท/ ดอลลาร์ในปี
2550 มาอยู่ที่ระดับ 33.6 บาท/ดอลลาร์ จึงส่งผลให้บริษัทมีผลขาดทุนจากอัตราแลกเปลี่ยน
(Realized FX. Loss) จำนวน 10.9 ล้านบาท เทียบกับผลขาดทุนจากอัตราแลกเปลี่ยน
(Realized FX. Loss) จำนวน 0.8 ล้านบาทในปี 2550
ทั้งนี้ผลขาดทุนจากอัตราแลกเปลี่ยนข้างต้นจำนวน 7.5
ล้านบาทมีสาเหตุจากการคิดค่าบริการในส่วนของธุรกิจเติมน้ำมันอากาศยานที่ยังคงมีค่าบริการบางส่วนที่บริษัทคิดเป็นเงินสกุลดอลลาร์สหรัฐ
แม้ว่าค่าบริการในธุรกิจคลังน้ำมันและธุรกิจท่อส่งน้ำมันอากาศยานแบบ Hydrant
ได้ปรับเป็นสกุลเงินบาทแล้วตั้งแต่ตุลาคม 2550 ที่ผ่านมา
และสำหรับผลขาดทุนจากอัตราแลกเปลี่ยนในส่วนที่เหลือเป็นส่วนที่มาจากเงินกู้ยืมสกุลเงินดอลลาร์สหรัฐของ
TARCO

ตารางแสดงโครงสร้างรายได้ของบริษัทเป็นรายปี (แยกตามประเภทธุรกิจ)

ปี 2549 ถึง ปี 2551

(หน่วย : ล้านบาท)

  ------------------------ -------- ---------- ---------- ------- ---------- ------- ---------- -------
  สายผลิตภัณฑ์/               ดำเนิน    %การถือหุ้น   ปี 2549             ปี 2550             ปี 2551     

  กลุ่มธุรกิจ                  การโดย   ของบริษัท    จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

  1. รายได้ค่าบริการ                                                                               

                           BAFS                1,232.35   80.4    1,488.06   65.9    1,404.33   66.0

                           TARCO    90%        166.17     10.8    610.29     27.0    571.58     26.9

                           JP-One   50%^(1/)   22.56      1.5     87.83      3.9     82.99      3.9

  2.                                                                                            
  รายได้จากการให้เช่าทรัพย์สิน                                                                        

                           BAFS                30.37      2.0     20.20      0.9     19.28      0.9

                           TARCO    90%        -          -       -          -       -          

                           JP-One   50%^(1/)   -          -       -          -       -          

  3. รายได้อื่น ๆ ^(2/)                           81.14      5.3     51.71      2.3     48.83      2.3

  รวม                                          1,532.59   100.0   2,258.09   100.0   2,127.01   100.0
  ------------------------ -------- ---------- ---------- ------- ---------- ------- ---------- -------

หมายเหตุ 1/ บริษัทเพิ่มสัดส่วนการถือหุ้นใน JP-One เมื่อวันที่ 8 ธันวาคม 2551 เป็น 92.5%

  2/ รายได้อื่น ๆ ประกอบด้วย รายได้จากการถ่ายน้ำมัน รวมทั้งกำไร (ขาดทุน)
  จากอัตราแลกเปลี่ยน รายได้จากการลงทุนในรูปแบบอื่น เช่น ดอกเบี้ยรับ
  และรายได้ค่าธรรมเนียมการค้ำประกัน
  และส่วนแบ่งผลกำไร-ขาดทุนจากเงินลงทุนตามวิธีส่วนได้เสีย